ช่วยสรุปบทความ สัญญาณเตือน หนี้เกินตัว
สัญญาณเตือนของการก่อหนี้เกินตัว แบ่งออกเป็น 3 ปัจจัย ดังนี้

 

สัญญาณที่ 1 : การใช้จ่ายเกินรายได้

 

การใช้จ่ายเกินรายได้ของตัวเองถือเป็นสัญญาณเตือนแรกๆ ของคนไทยที่มีหนี้เกินตัว เนื่องจากไม่คำนึงถึงค่าใช้จ่ายที่เกิดจากสินค้าและบริการต่างๆ เช่น ซื้อสินค้าอุปโภคบริโภคที่เกินความจำเป็น ซื้อสินค้าบางอย่างเพื่อโชว์ไม่ได้เพื่อใช้งานจริง ซื้อสินค้าตามแฟชั่นตามกระแส

 

ดังนั้น ก่อนซื้อควรคำนึงถึงประโยชน์ที่จะได้รับจากสินค้าและบริการชนิดนั้น รวมถึงความจำเป็น ความคุ้มค่า และคำนึงถึงรายได้ของตัวเองด้วย ซึ่งโดยปกติแล้วหนี้สินที่เกิดจากการใช้จ่ายเพื่อซื้อสินค้าอุปโภคบริโภคต่างๆ ไม่ควรมีสัดส่วนเกิน 20% ของรายได้ต่อเดือน
สัญญาณที่ 2 : การไม่มีเงินสำรองไว้เผื่อฉุกเฉิน

 

เงินสำรองเผื่อฉุกเฉินเป็นเงินก้อนที่คนไทยส่วนใหญ่มักจะมองข้าม เพราะคิดว่าไม่จำเป็นต้องมีก็ได้ หรือมีเงินสำรองเผื่อฉุกเฉินแต่กลับนำไปใช้ซื้อสินค้าที่ไม่จำเป็น เมื่อเกิดเหตุการณ์ที่ไม่คาดฝัน เช่น อุบัติเหตุและต้องเข้ารักษาที่โรงพยาบาล แต่ไม่มีเงินสำรองเผื่อฉุกเฉินก็อาจจำเป็นต้องกู้หนี้ยืมสิน ทำให้เป็นภาระต่อการผ่อนชำระ

 

ดังนั้น การมีเงินสำรองเผื่อฉุกเฉินมีความจำเป็นอย่างยิ่ง โดยแต่ละครอบครัวควรมีเงินก้อนนี้อย่างน้อย 3 – 6 เท่าของค่าใช้จ่ายแต่ละเดือน

 

สัญญาณที่ 3 : การใช้เงินในอนาคตโดยไม่คำนึงถึงรายได้

 

การใช้เงินในอนาคตโดยไม่คำนึงถึงรายได้ เป็นอีกสัญญาณหนึ่งของการก่อหนี้เกินตัว โดยส่วนใหญ่มักอยู่ในรูปการใช้จ่ายเพื่อซื้อสินค้าฟุ่มเฟือยผ่านบัตรเครดิต ซึ่งหากไม่คำนึงถึงรายได้ก็จะเกิดการบริโภคที่เกินตัวและอาจทำให้มีปัญหาในการชำระหนี้

 

ดังนั้น หากคนไทยรับรู้ถึงสัญญาณ 3 สัญญาณดังกล่าว แล้วรีบปรับเปลี่ยนพฤติกรรมการใช้จ่ายและการการออม เชื่อว่าการก่อหนี้เกินตัวจะไม่เกิดขึ้น และทำให้หนี้ที่มีลดลงอย่างแน่นอน
สัญญาณเตือนของการก่อหนี้เกินตัว แบ่งออกเป็น 3 ปัจจัย ดังนี้

สัญญาณที่ 1 : การใช้จ่ายเกินรายได้
การใช้จ่ายเกินรายได้เป็นสัญญาณเตือนของคนไทยที่มีหนี้เกิน เนื่องจากไม่คำนึงถึงค่าใช้จ่ายที่จำเป็นและมีการซื้อสินค้าที่ไม่จำเป็น ดังนั้นควรคำนึงถึงประโยชน์, ความจำเป็น, ความคุ้มค่า และรายได้ของตัวเองก่อนซื้อ หนี้สินที่เกิดจากการใช้จ่ายไม่ควรเกิน 20% ของรายได้ต่อเดือน

สัญญาณที่ 2 : การไม่มีเงินสำรองไว้เผื่อฉุกเฉิน
เงินสำรองเผื่อฉุกเฉินถือว่าสำคัญ แต่มักถูกละเลยจากคนไทย เนื่องจากคิดว่าไม่จำเป็น การมีเงินสำรองจะช่วยลดภาระการกู้หนี้ในกรณีฉุกเฉิน ดังนั้น แต่ละครอบครัวควรสร้างเงินสำรองอย่างน้อย 3-6 เท่าของค่าใช้จ่ายต่อเดือน
 
สัญญาณที่ 3 : การใช้เงินในอนาคตโดยไม่คำนึงถึงรายได้
การใช้เงินโดยไม่คำนึงถึงรายได้เป็นสัญญาณของการก่อหนี้เกิน มักเกิดจากการซื้อสินค้าผ่านบัตรเครดิต ทำให้มีการบริโภคเกินตัวและเสี่ยงปัญหาการชำระหนี้ ควรปรับพฤติกรรมการใช้จ่ายและออมเงิน 

หากรับรู้สัญญาณดังกล่าว เชื่อว่าการก่อหนี้เกินจะลดลงอย่างแน่นอน
ความรู้ทางการเงิน